একতা কাপুরের প্রযোজনা সংস্থার নাম করে ‘ভুয়ো’ অডিশন চলছে, কি বলছেন একতা!

ওয়েব ডেস্ক: টেলিভিশন দুনিয়ার জনপ্রিয় প্রযোজক একতা কাপুর(Ekta Kapoor) তাঁর প্রযোজনা সংস্থা ‘বালাজি টেলিফিল্মস লিমিটেড’ (Balaji Telefilms Ltd.)এর পক্ষ থেকে সোশ্যাল মিডিয়ায় ভুয়ো কাস্টিং ডিরেক্টরদের(Fake Casting Agents) বিরুদ্ধে উচ্চাকাঙ্ক্ষী অভিনেতাদের সতর্ক করেছেন। এই ধরনের প্রতার কদের ফাঁদে পা না দেওয়ার জন্য তিনি সতর্ক করেছেন সোশ্যাল মিডিয়ায়।

আরও পড়ুন:এবার কী ‘সাংবাদিক’ শ্রাবন্তী! বড় পর্দায় জিতু-শ্রাবন্তী রসায়ন কি জমবে!

বুধবার একতার প্রযোজনা সংস্থা আনুষ্ঠানিক বিবৃতি জারি করে লিখেছেন,”বালাজি টেলিফিল্মস লিমিটেড এতদ্বারা স্পষ্ট করে জানাচ্ছে যে ইনস্টাগ্রাম একাউন্ট ‘বিশাল এন্ড পূজা'(Vishal & Puja) যাদের পূজা নামে এক ব্যক্তি কাস্টিং ডিরেক্টর(Casting director) নামে কাজ করেন এবং আমাদের সংস্থার সাথে ‘সহকারী কাস্টিং ডিরেক্টর’ পদবী ধারণ করেন, তাদের বালাজি টেলিফিল্মসর সঙ্গে কোন সম্পর্ক নেই। আমরা স্পষ্টই এই ব্যক্তির সাথে নিজেদের বিচ্ছিন্ন করছি এবং উচ্চাকাঙ্ক্ষী অভিনেতাদের অযৌক্তিক সুবিধা নেওয়ার জন্য আমাদের কোম্পানির নাম বা খ্যাতি অপব্যবহারের যে কোন প্রচেষ্টার তীব্র নিন্দা জানাচ্ছি”।

একতা আরও লেখেন, ‘বালাজি টেলিফিল্মসের যে কোনও অডিশন আমাদের সংস্থার তরফে নেওয়া হয় এবং তার জন্য কোনও নির্দেশিকা দেওয়া হলে তা আমাদের অফিশিয়াল সোশাল মিডিয়া পেজেই দেওয়া হয়। আমরা সঠিক ট্যালেন্ট খুঁজে নিতে সর্বদা আমাদের সবটুকু দিয়ে খোঁজ চালাই। তাই আমাদের সংস্থার নাম ভাঙিয়ে কোনও ভুয়ো সংস্থা এমন কাজ করলে তা থেকে বিরত থাকুন।